**KULTURNI BAZAR PREDSTAVLJA IN PONUJA IDEJE ZA DELO NA DALJAVO**

**Povezave za navedene spodnje predstavitve najdete na:** [**https://kulturnibazar.si/kuv-na-daljavo/**](https://kulturnibazar.si/kuv-na-daljavo/)

**GLEDALIŠČE**



**Slovensko mladinsko gledališče**

**Pasja procesija**

**Gledališki koncert za otroke in odrasle**

Številnim generacijam staršev in otrok v ušesih odzvanjajo in domišljijo spodbujajo pesmi Svetlane Makarovič, katerih osrednje teme so drugačnost, drugost in tujost. Teme so obudili in povezali v koncertni uprizoritvi izbora Svetlaninih otroških pesmi. Povezuje jih pripoved, ki otrokom približa tudi temnejše plati sveta okoli nas ter spodbuja premislek o povezovanju in sprejemanju drugačnosti.



#### Lutkovno gledališče Maribor

## Ko je Šlemil šel v Varšavo

### Posnetek uprizoritve in pedagoško gradivo

Zgodba, postavljena v obdobje pred drugo svetovno vojno, govori o Šlemilu, ki se odpravi na enkratno življenjsko potovanje iz domačega Hevma v Varšavo, za katero je slišal, da je lepo mesto. Čeprav v Varšavo nikoli ne pride, potovanje spremeni Šlemilovo življenje, pa tudi življenja ljudi okrog njega.



**Lutkovno gledališče Maribor**

**Krst pri Savici**

**Posnetek uprizoritve in pedagoško gradivo**

Uprizoritev Krst pri Savici je poetična interpretacija Prešernove pesnitve. Odpira številna vprašanja, hkrati pa omogoča spoznavanje poezije, zgodovine slovenstva in seznanjanje z različnimi uprizoritvenimi pristopi. Po ogledu posnetka RTV Slovenija se lahko ustvarjalci preko spletne povezave vključijo v pogovor z učenci oziroma dijaki.



**Lutkovno gledališče Maribor**

**Naredi sam**

**Izdelaj svojo lutko**

Lutkovno gledališče Maribor ponuja videoposnetke z navodili, kako izdelati preproste lutke. Navodila so preprosta, lutke pa lahko izdelate iz materialov, ki jih najdete doma.